ชื่อบอกกุ้งถัง ร้านดังเลยต้องมาลองสักหน่อย

ร้านกุ้งถังโด่งดังมาจากกรุงเทพค่ะ มาเปิดสาขาที่หาดใหญ่เลยมาใช้บริการสักหน่อย

ร้านเป็นห้องเปิดโล่งตกแต่งแนวๆ ร้านนี้ต้องรอคิวหน่อยค่ะ คนเยอะยังฮอตฮิตไม่เลิก พอถึงคิวเราปุ๊บก็เลือกสั่งอาหารกันเลย

วิธีสั่ง
1.เลือกอาหารค่ะจะมีแบบแยกหอย กุ้ง ปู เลือกเองได้นะคะ หรือจะแบบซีฟู๊ดรวมไปเลยก็ได้ มีไซส์ S M L ให้เลือก เนื่องจากไม่อยากทานปูจึงสั่งแค่ไซส์ M 
2.เลือกซอส
3.เลือกระดับความเผ็ด
4.หากซีฟู๊ดไม่สะใจสามารถสั่งไอเท็มเสริมทัพได้โดยมีให้เลือกคือ ข้าวโพดหวาน กับไส้กรอก

พอสั่งเรียบร้อยก็ผูกผ้ากันเปื้อนล้างมือรอกันเลย

พนักงานก็จะมาปูกระดาษมันๆ เหมือนใบตองเทียมให้ค่ะ แล้วเมนูที่เราสั่งพร้อมซอมจะถูกคลุกเคล้ากันมาในถุงแล้วเทลงบนโต๊ะเลย

เมื่อพร้อมก็เปิบมือเลยจ้า ทางร้านไม่มีช้อนส้อมให้นะ เพื่ออรรถรสต้องมือล้วนๆ ก็สนุกไปอีกแบบค่ะ เราสั่งเพิ่มไส้กรอกด้วย ไส้กรอกงั้นๆ ไม่ค่อยอร่อยเท่าไหร่

ส่วนของทานเล่นก็มีให้เลือกหลากหลายนะ สั่งมาทุกแบบเลย ตะกละจัง 555

- ปีกไก่ทอด : เหมือนไก่ทอดน้ำปลา ปีกไก่บนเค็มๆ 
- เฟรนฟาย : อันนี้รสชาติทั่วไป มาร้อนๆก็เพลินดีค่ะ
- คอร์นชีส : ข้าวโพดคลุกเนยเพิ่มชีส อันนี้ข้าวโพดหวานหอม ทานคู่กับชีสอร่อยมากๆ

รวมๆแล้วถือว่าเป็นช่วงเวลาสนุกสนานของการพบปะสังสรรค์ค่ะ การบริการโอเคทีเดียวมีที่ล้างมือด้วย ส่วนเรื่องรสชาติทานเยอะๆ ซอสก็แอบเลี่ยนค่ะ ส่วนราคาก็เอาเรื่องอยุ่นะ